

ПРИЛОЖЕНИЕ I

**Метод на разпределение на предварителното финансиране от резерва за приспособяване във връзка с последиците от Брексит**

Предварителното финансиране от резерва за приспособяване във връзка с последиците от Брексит се разпределя между държавите членки съгласно следната методика:

1. Делът на всяка държава членка от предварителното финансиране от резерва за приспособяване във връзка с последиците от Брексит се определя като сбор на коефициент, свързан с рибата, уловена във водите, попадащи в изключителната икономическа зона (ИИЗ) на Обединеното кралство, и коефициент, свързан с търговията с Обединеното кралство.

2. Коефициентът, свързан с уловената в ИИЗ на Обединеното кралство риба, се използва за разпределението на 600 милиона евро. Коефициентът, свързан с търговията, се използва за разпределение на 3 400 милиона евро. И двете суми са изразени в цени от 2018 г.

3. Коефициентът, свързан с рибарството, се определя въз основа на следния критерий и чрез прилагането на следните стъпки:

а) дял на всяка от държавите членки от общата стойност на уловената в ИИЗ на Обединеното кралство риба;

б) тези дялове са увеличени за държавите членки, чиито риболовни дейности зависят над средното равнище от рибата, уловена в ИИЗ на Обединеното кралство, и са намалени за държавите, чиято зависимост е под средното равнище, както следва:

i) за всяка държава членка стойността на уловената в ИИЗ на Обединеното кралство риба като процент от общата стойност на рибата, уловена от съответната държава членка, се изразява като индекс от средното за ЕС равнище (индекс на зависимост);

ii) първоначалният дял на стойността на уловената в ИИЗ на Обединеното кралство риба се коригира, като се умножи по индекса на зависимост за съответната държава членка;

iii) тези коригирани дялове се преобразуват, така че сборът на дяловете на всички държави членки да е равен на 100 %.

4. Коефициентът, свързан с търговията, се получава при прилагането на следните стъпки:

а) търговията с Обединеното кралство на всяка от държавите членки се изразява като дял от търговията на ЕС с Обединеното кралство (търговията е сборът от вноса и износа на стоки и услуги);

б) за да се оцени относителното значение на тези търговски потоци за всяка държава членка, сборът на търговските потоци с Обединеното кралство се изразява като процент от БВП на съответната държава членка и впоследствие като индекс от средното за ЕС равнище (индекс на зависимост);

в) първоначалният дял на търговията с Обединеното кралство се коригира, като се умножи по индекса на зависимост за съответната държава членка;

г) тези коригирани дялове се преобразуват, така че сборът на дяловете на всички държави членки да е равен на 100 %;

д) така получените дялове се коригират, като се разделят на БНД на глава от населението в съответната държава членка (като паритет на покупателната способност), изразен като процент от средния БНД на глава от населението за ЕС (средна стойност, изразена като 100 %);

е) така изведените дялове се преобразуват, така че сборът от дяловете да е равен на 100 %, с което се гарантира, че никоя държава членка няма да има дял, надвишаващ 25 % от общото за ЕС равнище. Средствата, приспаднати заради това ограничение, се преразпределят между останалите държави членки, пропорционално на техните неограничени дялове;

ж) ако в резултат на това изчисление се получава сума, надвишаваща 0,35 % от БНД на държава членка (в евро), разпределената за тази държава членка сума се ограничава до ниво от 0,35 % от нейния БНД. Средствата, приспаднати заради това ограничение, се преразпределят между останалите държави членки, пропорционално на техните неограничени дялове;

з) ако в резултат на изчислението по буква ж) се получава интензитет на помощта над 190 EUR/жител, размерът на средствата за тази държава членка се ограничава до равнището, съответстващо на интензитет на помощта от 190 EUR/жител. Средствата, приспаднати заради това ограничение, се разпределят между държавите членки, за които не са приложени ограничения съгласно буква ж) или з), пропорционално на техните дялове, изчислени съгласно буква ж).

5. За целите на изчисляването на разпределението на предварителното финансиране от резерва за приспособяване във връзка с последиците от Брексит:

а) по отношение на стойността на уловената в ИИЗ на Обединеното кралство риба — референтният период e 2015—2018 г.;

б) по отношение на стойността на уловената в ИИЗ на Обединеното кралство риба като дял от общата стойност на рибата, уловена от една държава членка — референтният период е 2015—2018 г.;

в) по отношение на търговията — референтният период е 2017—2019 г.;

г) по отношение на БНД — референтният период е 2017—2019 г.;

д) по отношение на БНД на глава от населението (като паритет на покупателната способност) — референтният период е 2016—2018 г.;

е) по отношение на БВП и общото население на държавите членки — референтният период е 2017—2019 г.

ПРИЛОЖЕНИЕ II

**Образец на заявление за финансиране, включващо елементи, свързани със счетоводните отчети**

|  |  |  |  |
| --- | --- | --- | --- |
| **1.** | **Държава членка** |  | |
| **2.** | **Дата на подаване на заявлението** |  | |
| **3.** | **Дата на първи разход** | *Дата, на която е направен* | *Дата на плащане* |
| **4.** | **Дата на последен разход** | *Дата, на която е направен* | *Дата на плащане* |
| **5.** | **Размер на полученото предварително финансиране (в евро)** |  | |
| **6.** | **Орган, отговарящ за управлението на финансирането от резерва**  **Отговорно лице и функция**  **Координати за връзка** |  | |
| **7.** | **Независим одитен орган**  **Отговорно лице и функция**  **Координати за връзка** |  | |
| **8.** | **Кратко описание на засегнатите области и сектори и въведените ответни мерки** |  | |

|  |  |  |  |  |
| --- | --- | --- | --- | --- |
| **9.** | **Общо публични разходи, направените и платени преди приспаданията** |  | | |
| **10.** | **Суми, приспаднати от държавата членка, и причини за приспадането** |  | | |
| **11.** | **И по-конкретно, от приспаднатите по точка 10 суми, сумите, коригирани в резултат на одити на финансираните мерки** |  | | |
| **12.** | **Общо разходи, подадени за финансиране от резерва (в евро) (12 = 9 — 10)** |  | | |
| **13.** | **В национална валута**  **(когато е приложимо)** | *За държави — членки на ЕС, които не използват еврото: моля, превърнете всички суми в евро по официалния обменен курс за месеца преди месеца на подаване на заявлението, публикуван на:*  [*https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro\_bg*](https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro_bg) | | |
| **14.** | **Използван обменен курс** |  | | |
| **15.** | **Разбивка на разходите, подадени за финансиране от резерва** *(моля, представете списък на отделните действия, финансирани по всяка мярка, и съответните разходи по всяко действие)*  *Всяка разходна позиция следва да бъде въведена само веднъж.* | *EUR* | *Национална парична единица (ако е приложимо)* | *Показатели за изпълнение (моля, посочете число)* |
| 15.1. | Мерки за подпомагане на предприятията и местните общности, засегнати неблагоприятно от оттеглянето |  |  | Предприятия (подпомагани)  Подпомагани предприятия (консултирани)  Ползващо се население |
| 15.2. | Мерки за подпомагане на най-силно засегнатите икономически сектори |  |  | Предприятия (подпомагани)  Подпомагани предприятия (консултирани) |
| 15.3. | Мерки за подпомагане на предприятията и местните общности, зависещи от риболовни дейности във води на Обединеното кралство |  |  | Предприятия (подпомагани)  Подпомагани предприятия (консултирани)  Ползващо се население |
| 15.4. | Мерки за подпомагане на заетостта чрез режими на работа при непълно работно време, преквалификация и обучение в засегнатите сектори |  |  | Участници |
| 15.5. | Мерки за обезпечаване на работата на граничния контрол и контрола по сигурността, включително допълнителен персонал и инфраструктура |  |  | Допълнителен персонал (в еквиваленти на пълно работно време)  Приспособена физическа инфраструктура (м²) |
| 15.6. | Мерки за обезпечаване на работата на митниците и събирането на косвени данъци, включително допълнителен персонал и инфраструктура |  |  | Допълнителен персонал (в еквиваленти на пълно работно време)  Приспособена физическа инфраструктура (м²) |
| 15.7. | Мерки за обезпечаване на функционирането на санитарния и фитосанитарния контрол и контрола на рибарството, включително допълнителен персонал и инфраструктура |  |  | Допълнителен персонал (в еквиваленти на пълно работно време)  Приспособена физическа инфраструктура (м²) |
| 15.8. | Мерки за улесняване на издаването на сертификати и разрешителни за продукти, на изискванията за установяване, етикетиране и маркиране, например във връзка със стандартите за безопасност и здраве и екологичните стандарти, и на взаимното признаване |  |  | Предприятия (подпомагани)  Подпомагани предприятия (консултирани) |
| 15.9. | Мерки за комуникация, разпространение на информация и повишаване на осведомеността на гражданите и предприятията относно произтичащите от оттеглянето промени в техните права и задължения |  |  | Подпомагани предприятия (консултирани)  Обхванато население |
| 15.10. | Други (моля, посочете) |  |  |  |
| **16.** | **Всяко допълнително финансиране от ЕС, получено или поискано във връзка с разходи, които не са включени в настоящото заявление**  **Кратко описание/сума**  **(напр. използване на финансиране по линия на политиката на сближаване/REACT-EU/ФСП/Механизма за възстановяване и устойчивост/друго — моля, уточнете)** |  | | |
| **17.** | **Посочете правния субект и пълния номер и титуляр на банкова сметка в случай на последващо плащане** |  | | |
|  | ❑ Сметка, използвана в миналото за получаване на плащания от ЕС  ❑ Нова сметка | | |

**Образец на декларацията за управление, която трябва да придружава заявлението**

Аз/ние, долуподписания(те) [име(на), собствено(и) име(на), позиция(и) или функция(и)], ръководител на органа, отговарящ за управлението на финансовата подкрепа от резерва, въз основа на изпълнението на резерва през референтния период, въз основа на моята/нашата собствена преценка и на цялата информация, с която разполагам(е) към датата на подаване на заявлението до Комисията, включително резултатите от извършените проверки и одити във връзка с разходите, включени в заявлението, подадено до Комисията, за референтния период, и като се имат предвид моите/нашите задължения съгласно настоящия регламент, с настоящото декларирам(е), че:

а) информацията в заявлението е представена правилно и е пълна и точна в съответствие с член 63 от Финансовия регламент;

б) разходите, вписани в заявлението, са в съответствие с приложимото право и са били използвани по предназначение;

Потвърждавам(е), че нередностите, посочени в окончателния одитен доклад и контролните доклади по отношение на референтния период, са били подходящо коригирани в заявлението. Наред с това потвърждавам(е) надеждността на данните във връзка с изпълнението на резерва. Също така потвърждавам(е), че са взети ефективни и пропорционални мерки за борба с измамите, които са съобразени с установените рискове в това отношение.

На последно място, потвърждавам(е), че не са ми/ни известни неразкрити случаи, свързани с изпълнението на резерва, които могат да навредят на репутацията на резерва.

**Образец на одитно становище, което трябва да придружава заявлението**

До Европейската комисия, генерална дирекция „Регионална и селищна политика“

1. ВЪВЕДЕНИЕ

Аз, долуподписаният, представляващ [име на независимия одитен орган], извърших одит на:

i) елементите в заявлението, свързани със счетоводните отчети, за референтния период;

ii) законосъобразността и редовността на разходите, за които е поискано възстановяване от Комисията; както и

iii) функционирането на системата за управление и контрол, както и проверих декларацията за управление, за да издам одитно становище.

2. ОТГОВОРНОСТИ НА ОРГАНА, ОТГОВОРЕН ЗА УПРАВЛЕНИЕТО НА ФИНАНСИРАНЕТО ОТ РЕЗЕРВА

[наименование на органа] е определен като орган, отговорен за гарантирането на правилното функциониране на системата за управление и контрол по отношение на функциите и задачите, определени в член 13.

Освен това [наименование на органа] носи отговорност да подсигури и да декларира пълнотата, точността и достоверността на заявлението.

Също така управляващият орган има задължението да потвърди, че разходите, вписани в заявлението, са законосъобразни и редовни и са в съответствие с приложимото право.

3. ОТГОВОРНОСТИ НА НЕЗАВИСИМИЯ ОДИТЕН ОРГАН

В съответствие с предвиденото в член 63 от Финансовия регламент мое задължение е да изразя независимо становище за пълнотата, достоверността и точността на свързаните с отчетите елементи в заявлението, за законосъобразността и редовността на разходите, за които е поискано възстановяване от Комисията, както и дали въведената система за управление и контрол функционира правилно.

Мое задължение е също така да включа в становището оценка на това дали одитната дейност поставя под съмнение твърденията в декларацията за управлението.

Одитите във връзка с резерва са извършени в съответствие с международно признати одитни стандарти. Съгласно изискванията на тези стандарти одитният орган трябва да спазва етичните изисквания и да планира и извършва одитната си дейност, за да получи разумна увереност за целите на одитното становище.

Одитът включва прилагането на процедури за получаване на достатъчни и подходящи доказателства в подкрепа на становището, изложено по-долу. Приложените процедури зависят от професионалната преценка на одитора, в това число оценката на риска от съществено несъответствие, независимо дали то се дължи на измама или на грешка. Приложените одитни процедури са тези, които смятам за подходящи с оглед на обстоятелствата, и са в съответствие с изискванията на Финансовия регламент.

Уверен(а) съм, че събраните одиторски доказателства са достатъчни и подходящи като основание за моето становище, [в случай на ограничение на обхвата:], с изключение на посочените в точка 4 „Ограничение на обхвата“].

Обобщение на констатациите от одитите по отношение на резерва са изложени в приложения доклад в съответствие с член 63, параграф 5, буква б) от Финансовия регламент.

4. ОГРАНИЧЕНИЕ НА ОБХВАТА

Или

Нямаше ограничения за обхвата на одита.

Или

Обхватът на одита беше ограничен от следните фактори:

а) ...

б) ...

в) ...

[посочете всяко ограничение на обхвата на одита, например липса на разходооправдателни документи, дела в процес на съдебно производство, и дайте приблизителна оценка в „Становище с резерви“ по-долу на сумите на разходите, размера на засегнатия принос от резерва и въздействието на ограничението на обхвата върху одитното становище. Допълнителни пояснения в тази насока се предоставят в доклада, ако е целесъобразно.]

5. СТАНОВИЩЕ

Или (неквалифицирано одиторско становище)

Според мен, както и въз основа на извършената одитна дейност:

i) елементите в заявлението, свързани със счетоводните отчети, дават вярна и обективна представа;

ii) разходите, включени в заявлението, са законосъобразни и редовни;

iii) системата за управление и контрол е функционирала правилно.

Извършената одитна дейност не поставя под съмнение твърденията в декларацията за управлението.

Или (квалифицирано одиторско становище)

Според мен, както и въз основа на извършената одитна дейност:

1) елементи в заявлението, свързани със счетоводните отчети

— свързаните със счетоводните отчети елементи в заявлението дават вярна и обективна представа [когато резервите се отнасят до заявлението, се добавя следният текст:] освен по отношение на следните съществени аспекти:…….

2) законосъобразността и редовността на разходите, включени в заявлението

— включените в заявлението разходи са законосъобразни и редовни [когато резервите се отнасят до заявлението, се добавя следният текст:] освен по отношение на следните аспекти: ….

Въздействието на резервата е ограничено [или значително] и съответства на … . (сума в евро на общата сума на разходите)

3) Действащата система за управление и контрол към датата на настоящото одитно становище

— действащата система за управление и контрол е функционирала правилно [когато резервата се отнася до системата за управление и контрол, се добавя следният текст:] освен по отношение на следните аспекти: ….

Въздействието на резервата е ограничено [или значително] и съответства на … . (сума в евро на общата сума на разходите)

Извършената одитна дейност не поставя/поставя [ненужното се зачерква] под съмнение твърденията в декларацията за управлението.

[Когато извършената одитна дейност поставя под съмнение твърденията в декларацията за управлението, одитният орган следва да посочи в настоящия параграф аспектите, които водят до това заключение.]

Или (отрицателно становище)

Според мен, както и въз основа на извършената одитна дейност:

i) свързаните със счетоводните отчети елементи в заявлението дават/не дават [ненужното се зачерква] вярна и обективна представа; и/или

ii) разходите в заявлението, за които е поискано възстановяване от Комисията, са/не са [ненужното се зачерква] законосъобразни и редовни; и/или

iii) действащата система за управление и контрол е функционирала/не е функционирала правилно [ненужното се зачерква].

Настоящото отрицателно становище се основава на следните аспекти:

— по отношение на съществени въпроси, свързани със заявлението: [моля, уточнете:]

и/или [ненужното се зачерква]

— по отношение на съществени въпроси, свързани със законосъобразността и редовността на разходите в заявлението, за които е поискано възстановяване от Комисията: [моля, посочете:] и/или [ненужното се зачерква]

— по отношение на съществени въпроси, свързани с функционирането на системата за управление и контрол: [моля, уточнете:]

Извършената одитна дейност поставя под съмнение твърденията в декларацията за управлението по отношение на следните аспекти:

[Одитният орган може да включи също и параграф за обръщане на внимание съгласно международно признатите одитни стандарти, като това не засяга становището му. Отказ от изразяване на становище може да бъде направен в изключителни случаи.]

Дата: Подпис:

ПРИЛОЖЕНИЕ III

**Образец на описание на системата за управление и контрол**

**1. ОБЩИ ПОЛОЖЕНИЯ**

**1.1. Информация, подадена от:**

— държава членка:

— име и адрес на електронна поща на основното лице за контакт (орган, отговарящ за описанието):

**1.2. Предоставената информация описва ситуацията към: (дд/мм/гг)**

**1.3. Структура на системата (общи данни + схема на организационните връзки между органите в системата за управление и контрол)**

а) орган, отговарящ за управлението на резерва (наименование, адрес и лице за контакт в органа):

б) независим одитен орган (наименование, адрес и лица за контакт в органа):

в) посочете по какъв начин е спазен принципът на разделение на функциите между органите.

**2. ОРГАН, ОТГОВАРЯЩ ЗА УПРАВЛЕНИЕТО НА РЕЗЕРВА**

**2.1. Орган и неговите основни функции**

а) статут на органа, управляващ резерва (национален или регионален орган), и органа, от който той е част;

б) рамка, с която да се гарантира, че се провежда подобаваща оценка на риска, когато това е необходимо, особено при съществени промени в системата за управление и контрол.

**2.2. Описание на организацията и процедурите, свързани с функциите и задачите на органа, управляващ резерва**

а) описание на функциите и задачите, изпълнявани от органа, управляващ резерва;

б) описание на организацията на работата и какви процедури ще се прилагат, по-специално при извършване на проверки (административни и на място), както и за осигуряване на одитна следа по отношение на всички документи, свързани с разходи;

в) посочване на планираните ресурси, които ще бъдат разпределени във връзка с различните функции на органа, управляващ резерва (включително информация за всяко планирано възлагане на дейности на външни изпълнители и неговия обхват, когато е уместно).

**3. НЕЗАВИСИМ ОДИТЕН ОРГАН**

Статут и описание на организацията и процедурите, свързани с функциите на независимия одитен орган

а) статут на независимия орган (национален или регионален орган) и органа, от който той е част, ако е приложимо;

б) описание на функциите и задачите, изпълнявани от независимия одитен орган;

в) описание на организацията на работата (работни процеси, процедури, вътрешни разделения), какви процедури се прилагат и кога, как се осъществява надзорът над тях; посочване на планираните ресурси, които ще бъдат разпределени във връзка с различните одитни задачи.

**4. ЕЛЕКТРОННА СИСТЕМА**

Описание на електронната система или системи, включително чрез диаграма (централна или обща мрежова система или децентрализирана система с връзки между системите) за:

а) вписване и съхраняване в електронна форма на данни за всяка мярка, финансирана от резерва, включително:

* наименование на получателя и размер на финансирането от резерва,
* наименование на изпълнителя и подизпълнителя, когато получателят е възлагащ орган в съответствие с разпоредба на Съюза или национална разпоредба във връзка с възлагането на обществени поръчки, както и стойността на договора,
* собствено име, фамилия и дата на раждане на действителния собственик съгласно определението в член 3, параграф 6 от Директива (ЕС) 2015/849 на Европейския парламент и на Съвета[[1]](#footnote-1) на получателя, изпълнителя или подизпълнителя, посочени в първо и второ тире от настоящата буква,
* ако е приложимо, данни за отделните участници;

б) гарантиране, че счетоводните записи за всяка мярка, финансирана от резерва, се вписват и съхраняват, и че тези данни са в подкрепа на данните, необходими за изготвянето на заявлението за финансиране;

в) запазване на счетоводни записи за направените и платените разходи;

г) посочване на това дали системите работят ефективно и могат надеждно да записват данните на датата, посочена в точка 1.2;

д) описание на процедурите за осигуряване на сигурността, целостта и поверителността на електронните системи.

1. Директива (ЕС) 2015/849 на Европейския парламент и на Съвета от 20 май 2015 г. за предотвратяване използването на финансовата система за целите на изпирането на пари и финансирането на тероризма (ОВ L 141 5.6.2015 г., стр. 73). [↑](#footnote-ref-1)